《和子静先生韵答见梅兄希贤侄 其一》
明代·唐桂芳

纷纷作者何须数，惟有先生学古心。寸铁不持嗟往昔，骚坛高耸见当今。

忍听旧侣山阳笛，宜效诸生洛下吟。白发吾翁清裁远，凄凉几向梦中寻。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。